### Resume

Teknisk Udvalg har tidligere ønsket en nærmere gennemgang af budgettet. Dette blev drøftet på et temamøde den 25. april og medførte ingen ændringsforslag.
Tredje og sidste del af denne proces er godkendelsen af det tekniske budget.

Det tekniske budgetforslag 2023-2026, herunder de generelle budgetbemærkninger, aktivitetsforudsætninger, og takster fremlægges til udvalgets godkendelse. Derudover orienteres udvalget om det tekniske anlægsbudgetforslag.

### Sagsfremstilling

Ifølge den interne tidsplan for budgetlægningen 2023-26 godkendt af Teknisk Udvalg den 9. marts 2022 skal udvalget i dag godkende:

1. Teknisk budgetforslag 2023-26,
2. Generelle bemærkninger og aktivitetsforudsætninger
3. Takster

Herudover orienteres udvalget om:

4. Teknisk anlægsbudgetforslag

Ad 1. Teknisk Budgetforslag 2023-26

Udgangspunktet for den tekniske budgetramme er det vedtagne budget 2022, korrigeret for efterfølgende politiske beslutninger.

Janne Thomsen for 2023 for Teknisk Udvalg udgør 214,948 mio. kr. og fordeler sig i følgende hovedoverskrifter:

![](data:image/png;base64...)

Figur 1: Tabel med budgetforslag 2023-2026, fordelt på hovedområder

Ændringer mellem årene beskrives herunder:

På [adresse] falder budgettet med 1,4 mio. kr. fra 2022 til 2023. Det skyldes flere forhold:

Der blev bl.a. tilført midler til asfalt fra besparelsen på det billigere bybusudbud, hvor 2022 var det sidste år. Derudover kommer der afledt drift af P-huset på [adresse], som er en nettomerindtægt.

I 2024 stiger budgettet igen. Dette skyldes, at det tidligere blev besluttet, at løse udfordringen på kollektiv trafik med 13 mio. kr. fra asfalt over 4 år (2020-2023).

På kollektiv trafik stiger budgettet netto med ca. 1,8 mio. kr. fra 2022 til 2023, og falder igen i 2024.

Stigningen skyldes at at besparelser fra det billigere bybusudbud - som ikke var varige - blev fjernet fra kollektiv trafik i årene 2020-2022. De blev fordelt til andre projekter, eksempelvis projektleder til kolonihaver og asfalt og fra 2023 er de igen en del af budgettet på kollektiv trafik.

Faldet i 204 skyldes, at det tidligere blev besluttet at løse udfordringen på kollektiv trafik med 13 mio. kr. fra asfalt over 4 år (2020-2023). Derfor tilbageføres et varigt budget på 3,3 mio. kr. fra kollektiv trafik til asfalt i 2024.

Under byrum har der i 2022 været budget til projektleder kolonihaver, som bortfalder i 2023.

Puljer falder fra 4,2 mio. kr. til 1,5 mio. kr. i 2022. Dette skyldes engangspuljer i år 2022, hvor der i år 2023 og frem alene er innovationspulje.

Rum til velfærdsprioritering/Eksterne konsulenter

Serviceudgifterne reduceres jf. [adresse] budgetstrategi med 5 mio. kr. årligt for at skabe rum til velfærdsprioritering. Det svarer ca. til 0,1 % af de samlede serviceudgifter. Hertil kommer forventning om reduceret forbrug af eksterne konsulenter (på eksterne konsulenter skulle spares 10 mio. kr. i 2021, 14 mio. kr. i 2022, 16 mio. kr. i 2023, 18 mio. kr. i 2024 og 20 mio. kr. i 2025).

Besparelsen på TU udgør 0,35 mio. kr. i 2023. Dertil kommer besparelsen fra budget 2021 på 0,5 mio. kr. der dengang kun blev løst 2-årigt af puljemidler fra budgetforliget.

Dvs. at den samlede besparelse i 2023 udgør 0,85 mio. kr.

Udvalget skal drøfte, hvordan besparelsen på 0,85 mio. kr. håndteres. Endelig beslutning foreslås at afvente det vedtagne budget 2023 i oktober.

Kommentarer fra Fag- og LokalMED

Oplæg til det tekniske budget er fremlagt for hhv. LokalMED og FagMED. Hørinssvar er vedhæftet.

Ad 2. Generelle budgetbemærkninger og aktivitetsforudsætninger

Generelle budgetbemærkninger inkl. aktivitetsforudsætninger er vedlagt som bilag.

Ad 3. Takster

Gebyrblad for parkering er vedlagt som bilag.

Ad 4. Orientering om Teknisk anlægsbudgetforslag

Økonomiudvalget godkendte den 16. maj 2022 direktionens oplæg til det tekniske anlægsbudgetforslag 2023-2026. Det indgår herefter i det tekniske budgetforslag.

Anlægsbudgetforslaget indeholder overslagsårene fra det vedtagne anlægsbudget 2022-2025 og politiske beslutninger truffet af Byrådet efterfølgende til og med 27. april 2022. Anlægsbudgetforslaget vil efter Økonomiudvalgets godkendelse blive ajourført med beslutninger til og med Byrådets møde den 22. juni 2022 samt fremskrevet til 2023-niveau.

Anlægsbudgetforslaget kan ses i bilag.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | det tekniske budget 2023-2026 godkendes, |
| at | de generelle budgetbemærkninger og aktivitetsforudsætninger godkendes, |
| at | takster godkendes, og |
| at | orientering om teknisk anlægsbudget tages til efterretning. |

### Beslutning

Godkendt og taget til efterretning.